בס''ד גיאוגרפיה כיתה ו' / שיעור מס' 1

 אזורים וגבולות בארץ

מטרות: תכיר התלמידה את החלוקות השונות של ארץ ישראל לאזורים

 תזהה התלמידה את גבולותיה השונים של ארץ ישראל.

פתיחה: כל זוג מקבל מפה שונה, על התלמידות לזהות את סוג החלוקה ועפ''י זה לתת כותרת למפה.

המפות: מפת א''י – חלוקת הארץ ל12 השבטים / מפת א''י – חלוקת הארץ ל3 אזורים - זמני הביעור שביעית

 מפת א''י - חלוקה ל4 רצועות נוף אורכיות / מפת א''י - חלוקה לאיזורי אקלים / מפת א''י – חלוקה לאיזורי חיוג

 מפת א''י – חלוקה למחוזות / מפת ארצות המזרח התיכון / מפת מדינות הים התיכון / מפת יבשת אסיה

בגיאוגרפיה קוראים לחלקים של סביבה בשם **אזורים** .

ארץ ישראל בעצמה היא חלק מכמה אזורים גדולים יותר: (הדגמה בעזרת המפות)

היא חלק מיבשת אסיה

היא גם חלק ממדינות הים התיכון

והיא גם חלק מהמזרח התיכון

ארץ ישראל היא גם משהו שלם בפני עצמו, שאפשר לחלק לחלקים קטנים יותר – לאזורים.

ש. אילו חלוקות אתן יודעות לומר עפ''י המפות שבידיכן?

ת. מתוך המפות הנתונות

בכל אחת מהמפות האלה ארץ ישראל מחולקת לאזורים לפי נושא מסוים, בהתאם לעניין ולצורך של מי שהכין אותן.

התבוננה במפות – ש. כיצד מופרדים האזורים זה מזה? ת. בעזרת קווים (שלמים או מרוסקים) / צבעים שונים.

כך אפשר לדעת מהם הגבולות של כל אזור. לגבולות אלה קוראים גבולות אזוריים. הגבולות האזוריים מסומנים במפות, אך לרוב אינם מסומנים בשטח.

גבולות מסוג אחר הם גבולות מדיניים – גבולות בין מדינות- עליהן נלמד בהמשך השיעור.

בלמדנו על ארץ ישראל נשתמש בחלוקה אחרת לאזורים. חלוקה זו נעשתה לפי כמה נושאים יחד (צורות נוף, מספר תושבים, אקלים ועוד). חלוקת שכפול – מפת א''י מחולקת ל4 אזורי משנה.

גם כל אזור בפני עצמו ניתן לחלק לאזורי משנה קטנים יותר עפ''י קריטריונים שונים.

הגבולות

לכל מדינה יש גבולות מדיניים התוחמים את השטח שלה ומפרידים בינה לבין מדינות אחרות. בד''כ הגבולות המדיניים נקבעים בהסכמה של המדינות שמשני צידיהם. אבל לפעמים המדינות לא מסכימות על הגבול ביניהן, ואז יש חשש לסכסוך ואפילו למלחמה. לעתים הגבול עובר ביבשה, ואז הוא נקרא "גבול יבשתי", ולעתים הוא עובר בים, ואז הוא מכונה:"גבול ימי".

לעתים, כאשר המדינות שמשני צידי הגבול חיות בשלום, הגבול היבשתי אינו מסומן בשטח, ואפשר לדעת היכן הוא עובר רק לפי מפות.

לעתים, בעיקר כאשר המדינות משני צידי הגבול אינן חיות בשלום, המדינות מקימות לאורך הגבול גדרות גבוהות, או חומות ובהן מגדלי שמירה וכדומה.

לישראל גבולות מוסכמים עם שתי מדינות שכנות: מצרים וירדן. על הגבול בין ישראל למצרים הוסכם ב1980, בעת החתימה על הסכם שלום בין שתי המדינות, ועל הגבול בין ישראל לירדן הוסכם בהסכם השלום שנחתם ב1994.

הגבול בין ישראל לסוריה עדיין שנוי במחלוקת, והגבול בין ישראל ללבנון מוסכם אמנם, אבל אינו שקט מבחינה ביטחונית. תקריות גבול רבות מפריעות לשגרת החיים ביישובים השוכנים ליד הגבולות הצפוניים וגורמות לסבל רב ולנזקים לתושבי האזור.

הגבול בין ישראל לבין הרשות הפלשתינית עדיין אינו סופי, על הגבול בחבל עזה כבר יש הסכמה, אבל שאר חלקי הגבול עדיין שנויים במחלוקת ומצויים בתהליך של משא ומתן.

קו הגבול הימי אינו מסומן בים עצמו, ולרוב גם לא במפה, והמרחק שלו מן החוף שונה ממדינה למדינה (בארץ ישראל הקו עובר כ – 20 קילומטרים מקו החוף). המים שבין קו הגבול הימי לבין החוף נקראים המים הגבול הימי לבין החוף נקראים המים הטריטוריאליים , והם שייכים למדינה שהחוף הזה שייך לה. המים שמעבר לגבול הימי נקראים ים פתוח, והם אינם שייכים למדינה מסוימת. ספינות זרות יכולות לעבור במים הטריטוריאליים של כל מדינה בתנאי שכוונותיהן לשלום (לצרכי מסחר, תיירות וכדומה)

בשנים האחרונות נמצאו אוצרות טבע חשובים כמו נפט וגז במקומות שונים על קרקעית הים, ועל כן מדינות שונות מסמנות , בנוסף לגבול הימי, גם גבול תת ימי העובר על קרקעית הים. לעתים גבול זה עובר הרחק מעבר לגבול המים הטריטוריאליים.

משימות:

חלוקת מפות אילמות ודפי עבודה

שכפול "אזורים וגבולות – מושגים"

שכפול סיכום גבולות

בס''ד

 **אזורים בארץ ישראל ובעולם / עבודה**

**היעזרי באטלס והוסיפי פרטים למפות:**

 **מפה מספר 1**

**ישראל היא חלק מיבשת אסיה**

1. הוסיפי למפה שמות של 3 ימות השוכנות ביבשת אסיה
2. הוסיפי למפה שמות של ימים השוכנים מסביב ליבשת אסיה : הים התיכון, ים סוף ועוד 3 ימים על פי בחירתך.
3. הוסיפי למפה שמות של 5 מדינות גדולות בשטחן
4. הוסיפי למפה שמות של 3 מדינות קטנות בשטחן (חוץ מישראל)
5. הוסיפי למפה שמות של 3 מדינות ששוכנות על איים
6. הוסיפי למפה שמות של 3 נהרות גדולים
7. הוסיפי למפה שמות של 3 רכסי הרים גבוהים
8. איפה ממוקמת ישראל – בצפון אסיה? בדרומה? במזרחה? ואולי במערב אסיה?

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מפה מספר 2**

**ישראל היא חלק ממדינות הים התיכון**

1. רשמי שמות של 8 מדינות השוכנות לחופיו של הים התיכון
2. צבעי את ארץ ישאל בצבע בולט
3. רבי יהודה הלוי שחי לפני כ900 שנה באחת ממדינות הים התיכון באירופה, כותב: "לבי במזרח ואנוכי בסוף מערב".

התבונני במפת הים התיכון, ומצאי באיזו מדינה חי רבי יהודה הלוי:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מפה מספר 3**

**ישראל היא חלק ממדינות המזרח התיכון**

1. רשמי במפה את שמותיהן של מדינות המזרח התיכון
2. צבעי את ארץ ישראל בצבע בולט
3. צבעי את המדינות שיש להן גבול משותף עם ישראל:

צבעי באדם את המדינה שמצפון לישראל

צבעי בירוק את המדינה שמצפון – מזרח ישראל

צבעי בחום את המדינה שממזרח לישראל

צבעי בצהוב את המדינה שמדרום – מערב ישראל

1. סמני בקווקווים את המדינות שיש להן הסכמי שלום עם ישראל
2. סמני בנקודות את המדינות שאין להן הסכמי שלום שעם ישראל.

**מפה מספר 4**

**ישראל היא גם חלק. . . מהעולם**

1. הוסיפי למפה את שמות היבשות
2. הוסיפי למפה את שמות האוקיינוסים
3. סמני וצבעי את ארץ ישראל בצבע בולט
4. איפה – ממוקמת ארץ ישראל במפה זו – במערב? במרכז? בדרום? במזרח? ואולי בצפון? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**אזורים בארץ ובעולם**

**עבודה**

**לפניך מפה של מדינות המזרח התיכון.**

1. **בחרי נושא לחלוקה של המזרח התיכון (תוכלי להיעזר באטלס) וכתבי אותו**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **צבעי את המפה לפי החלוקה שבחרת (צבעי כל חלק בצבע אחר)**
2. **כתבי מה אפשר ללמוד על המזרח התיכון על פי החלוקה שלך**

**התבונני במפות השונות שלפנייך וכתבי:**

1. **על פי מה מחולקת ארץ ישראל בכל אחת מהמפות? (השלימי את תשובותיך מתחת לכל מפה במקום המיועד לכך)**
2. **כתבי באיזה אזור נמצא היישוב שלך בכל מפה**

**1 \_\_\_\_\_\_\_\_\_\_\_\_\_\_\_\_\_\_ 2\_\_\_\_\_\_\_\_\_\_\_\_\_\_\_\_\_\_\_ 3\_\_\_\_\_\_\_\_\_\_\_\_\_\_\_\_\_\_\_\_ 4\_\_\_\_\_\_\_\_\_\_\_\_\_\_\_\_\_\_\_\_\_\_\_**

**הציעי וכתבי נושא נוסף שלפיו אפשר לחלק את ארץ ישראל לאזורים**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**